Príloha č. 3

Odborná skupina pre Komplexný rozvojový program rómskych osád

•	v uznesení vlády SR č. 357/2002 z 10. apríla 2002 k Prioritám vlády SR vo vzťahu k rómskym komunitám na rok 2002, Komplexnému rozvojovému programu rómskych osád a Programu sociálnych terénnych pracovníkov sa v bode B.17. podpredsedovi vlády SR pre ľudské práva, menšiny a regionálny rozvoj v spolupráci s ministrom práce, sociálnych vecí a rodiny a splnomocnenkyňou vlády SR pre rómske komunity ukladá predložiť na rokovanie vlády SR návrh na použitie finančných prostriedkov zo štátneho rozpočtu na rok 2002 – kapitoly Všeobecná pokladničná správa – Sociálne a kultúrne potreby rómskej komunity na financovanie činností odbornej skupiny pre výber lokalít vhodných pre Komplexný rozvojový program rómskych osád a následný výskum

Na základe výberu Sekretariátu splnomocnenkyne vlády SR pre rómske komunity sa Komplexný rozvojový program rómskych osádbude realizovať v nasledujúcich obciach (spolu 12 obcí):

okres Spišská Nová Ves:
-	Bystrany, Rudňany, Spišská Nová Ves

okresy Prešov a Sabinov
-	Hermanovce, Jarovnice, Pečovská Nová Ves

okres Vranov nad Topľou
-	Čičava, Hlinné, Jastrabie nad Topľou, Malá Domaša, Soľ, Žalobín

Program predpokladá, že v uvedených okresoch budú pôsobiť traja koordinátori, ktorí budú sprostredkovateľmi medzi obcou, odbornou skupinou, sekretariátom splnomocnenkyne vlády SR pre rómske komunity. 

Odborná skupina pozostáva z expertov v oblasti vzdelávania, zamestnanosti, komunitnej práce, zdravotníctva a drogových závislostí. Táto skupina bude poskytovať koordináciu na regionálnej úrovni, poradenský servis pre participantov programu na úrovni jednotlivých obcí (starosta, miestne školy, komunitné centrá, podnikatelia, miestna cirkev a pod.) a priebežné a záverečné vyhodnocovanie dopadu programu. Odbornú pracovnú skupinu delegoval sekretariát splnomocnenkyne vlády SR pre rómske komunity na základe ich doterajších aktivít a skúseností s prácou s rómskymi komunitami. Väčšina z nich pôsobí ako externí konzultanti v jednotlivých oblastiach pre sekretariát splnomocnenkyne vlády SR.

Náklady na činnosť odbornej skupiny do decembra 2002: (9 ľudí na 5 mesiacov )
•	Cestovné, komunikačné náklady, administratívne náklady, odmeny

Spolu											180 000 Sk

Súčasťou realizácie Komplexného rozvojového programu rómskych osád je aj vydávanie informačného bulletinu s informáciami o zmenách v jednotlivých obciach pre participantov projektu ako aj pre širokú verejnosť. 

•	náklady na vydávanie informačného bulletinu do decembra 2002		30 000 Sk
SPOLU										210 000 Sk